CELEX: 32003R2269
Language: sk
Date: 2003-12-22 00:00:00
Title: Nariadenie Komisie (ES) č. 2269/2003 z 22. decembra 2003, ktorým sa na rok 2004 otvárajú colné kvóty, ktoré sa uplatňujú pri dovoze určitého tovaru vznikajúceho spracovaním poľnohospodárskych výrobkov, na ktoré sa vzťahuje nariadenie Rady (ES) č. 3448/93 s pôvodom na Islande do Európskeho spoločenstva

Dôležité právne oznámenie

|

32003R2269

Úradný vestník L 336 , 23/12/2003 S. 0025 - 0026

		Nariadenie Komisie (ES) č. 2269/2003z 22. decembra 2003,ktorým sa na rok 2004 otvárajú colné kvóty, ktoré sa uplatňujú pri dovoze určitého tovaru vznikajúceho spracovaním poľnohospodárskych výrobkov, na ktoré sa vzťahuje nariadenie Rady (ES) č. 3448/93 s pôvodom na Islande do Európskeho spoločenstvaKOMISIA EURÓPSKYCH SPOLOČENSTIEV,so zreteľom na Zmluvu o založení Európskych spoločenstiev,so zreteľom na nariadenie Rady (ES) č. 3448/93 zo 6. decembra 1993, ktorým sa stanovujú obchodné dojednania týkajúce sa určitých tovarov ako výsledku spracovania poľnohospodárskych výrobkov [1], ktoré bolo naposledy zmenené a doplnené nariadením (ES) č. 2580/2000 [2], a najmä jeho na článok 7 ods. 2,so zreteľom na rozhodnutie Rady 1999/492/ES z 21. júna 1999 týkajúce sa uzavretia dohody vo forme výmeny listov medzi Európskym spoločenstvom na jednej strane a Islandskou republikou na druhej strane o protokole 2 k dohode medzi Európskym spoločenstvom a Islandskou republikou [3], a najmä na jej článok 2,keďže:(1) dohoda vo forme výmeny listov medzi Európskym spoločenstvom na jednej strane a Islandskou republikou na druhej strane o protokole 2 k dohode medzi Európskym spoločenstvom a Islandskou republikou, ktorá bola schválená rozhodnutím 1999/492/ES, obsahuje ročné colné kvóty na dovoz z Islandu cukroviniek a čokolády a iných potravinárskych výrobkov s obsahom kakaa. Je potrebné otvoriť colnú kvótu na rok 2004;(2) nariadenie Komisie (EHS) č. 2454/93 z 2. júla 1993, ktorým sa stanovujú ustanovenia na implementáciu nariadenia Rady (EHS) č. 2913/92, stanovujúceho colný zákonník spoločenstva [4], ktoré bolo naposledy zmenené a doplnené nariadením (ES) č. 1335/2003 [5], stanovuje pravidlá na stanovenie správy colných kvót. Je vhodné stanoviť, že colné kvóty otvorené týmto nariadením sa majú spravovať v súlade s týmito pravidlami;(3) opatrenia stanovené v tomto nariadení sú v súlade so stanoviskom riadiaceho výboru pre horizontálne otázky týkajúce sa obchodu so spracovanými poľnohospodárskymi výrobkami, ktoré nie sú zahrnuté v prílohe I,PRIJALA TOTO NARIADENIE:Článok 1Od 1. januára do 31. decembra 2004 sa budú na tovar s pôvodom na Islande vzťahovať clo uvedené v prílohe v rámci tam uvedenej každoročnej kvóty.Článok 2Colnú kvótu uvedená v článku 1 bude Komisia spravovať v súlade s článkami 308a, 308b a 308c nariadenia (EHS) č. 2454/93.Článok 3Toto nariadenie nadobudne účinnosť na tretí deň po jeho uverejnení v Úradnom vestníku Európskej únie.Bude sa uplatňovať od 1. januára 2004.Toto nariadenie je záväzné vo svojej celistvosti a je priamo upolatniteľné vo všetkých členských štátoch.V Bruseli 22. decembra 2003Za KomisiuErkki Liikanenčlen Komisie[1] Ú. v. ES L 318, 20.12.1993, s. 18.[2] Ú. v. ES L 298, 25.11.2000, s. 5.[3] Ú. v. ES L 192, 24.7.1999, s. 47.[4] Ú. v. ES L 253, 11.10.1993, s. 1.[5] Ú. v. EÚ L 187, 26.7.2003, s. 16.--------------------------------------------------PRÍLOHAPoložka č. | KN-kód | Opis | Kvóta | Výška cla |09.0799 | 17049010170490301704905117049055170490611704906517049071170490751704908117049099 | cukrovinky (vrátane bielej čokolády), neobsahujúce kakao, na ktoré sa vzťahuje KN-kód 170490 | 500 ton | 50 % výšky cla stanoveného pre tretie krajiny do maximálnej výšky 35,15 eur/100 kg |18063210180632901806901118069019180690311806903918069050180690601806907018069090 | Čokoláda a iné potravinové výrobky s obsahom kakaa, na ktoré sa vzťahujú KN-kódy 180632 a 180690 |190531111905311919053130190531911905319919053211190532191905329119053299 | Keksy, napolitánky a oblátky |--------------------------------------------------